Қазақстан_Республикасы_Экономика_және_сауда_министрлігінің_Құрылыс_істері_жөніндегі_комитеті_(2001-2002)
ҚР Үкіметінің 2002 ж. 26 қаңтардағы қаулысымен комитет туралы ереже және оның құрылымы бекітілді. Комитет сәулет, қала Құрылысы және Құрылыс істері жөніндегі уәкілетті мемлекеттік орган болып белгіленді. Облыстарда, Астана және Алматы қалаларында комитеттің аумақтық басқармалары құрылды. Ережеге сәйкес Комитет сәулет, қала құрылысы және құрылыс істері жөніндегі арнайы атқару және мемлекеттік бақылау-қадағалау функцияларын жүзеге асырушы уәкілетті мемлекеттік орган болып табылды. Комитеттің негізгі міндеттері мыналар болды: сәулет, қала құры- лысы және құрылыс саласындағы мемлекеттік саясатты жүзеге асыру; сәулет, қала құрылысы және құрылыс қызметін жүзеге асырған кезде азаматтар мен қоғамның қолайлы әрі экологиялық қауіпсіз өмір сүру және тіршілік ету ортасына деген мүдделерін қамтамасыз ету, жобалау мен құрылыс өнімдерін тұтынушылардьщ құқықтарын қорғау, құрылыстың сенімділігі мен қауіпсіздігін, пайдаланған кезде салынған объектілердің тұрақты жұмыс істеуін қамтамасыз ету; халықтың толық мәнді өмір сүру және тіршілік ету ортасын қалыптастыру, елді мекендердің табиғи ресурстары мен аумақтарын және қонысаралық аумақтарды қала құрылысына игерген, дамытқан және салған кезде оларды ұтымды пайдалану; сәулет, қала құрылысы және құрылыс қаражаттарымен тарихи және мәдени мұра ескерткіштерінің сақталуын қамтамасыз ету; әлеуметтік, өндірістік, инженерлік, көліктік және рекреациялық инфрақұрылымдарды дамыту; салаға инвестицияларды тарту және оларды тиімді пайдалану үшін ынталандыратын жағдайлар жасау; жобалау және құрылыс өнімдерінің ішкі рыногын қорғау, отандық жобалау мен құрылыс өнімдері сапасын және бәсекелеуге қабілетін арттыруға ынталандыратын жағдайларды қалыптастыру; сәулет, қала құрылысы және құрылыс қызметі саласындағы интеграциялық процестерді терендету жүктеледі. Облыстарда, Астана және Алматы қалаларында комитеттің аумақтық бөлімшелері болды. Комитеттің құрылымы мынадай болды: басшылық; сәулет-құрылыс бақылау және лицензиялау басқармасы; сәулет, техникалық сараптама және сатып алу басқармасы; экономикалық талдау және жоспарлау басқармасы; құрылыстағы техникалық нормалар мен жаңа технологиялар басқармасы; тұрғын үй құрылысы және құрылыстағы құқықтық реттеу басқармасы. ҚР Үкіметінің 2002 ж. 29 шілдедегі қаулысымен ҚР-да сәулет- құрылыстық бақылаудың ережесі бекітілді. Құрылыс істері жөніндегі комитет және оның облыстардағы, Астана және Алматы қалаларын- дағы аумақтық бөлімшелері сәулет-құрылыстық бақылаудың жүйесіне кіретіндігі және мемлекеттік сәулет-құрылыстық бақылауды жүзеге асыратындыгы белгіленді. ҚР Президентінің 2002 ж. 28 тамыздағы ҚР Экономика және сауда министрлігі оны '''ҚР Экономика және бюджеттік жоспарлау министрлігі мен ҚР Индустрия және сауда министрлігіне''' бөлу жолымен қайта ұйымдастырылды, оған өнеркәсіп, құрылыс және сауда, стандарттау, метрология және сертификаттау саласындағы функциялары мен өкілеттіктері берілді. ҚР Үкіметінің 2002 ж. 12 қыркүйектегі қаулысымен ҚР Индустрия және сауда министрлігінің құрылыс істері жөніндегі комитеті құрылды. ҚР Экономика және сауда министрлігінің құрылыс істері жөніндегі және Стандарттау, метрология және сертификаттау комитеттерінің аумақтық органдары-мемлекеттік мекемелері оларды ҚР Индустрия және сауда министрлігінің облыстардагы, Астана және Алматы қалаларындағы аумақтық бөлімшелері-мемлекеттік мекемелеріне біріктіру жолымен қайта ұйымдастырылды. ҚР Үкіметінің 2002 ж. 18 қарашадағы қаулысымен комитет тара- тылып, оның мүлкі жаңа құрылған ҚР Индустрия және сауда министрлігінің Құрылыс істері жөніндегі комитетіне берілді.